עומרי דור

עומרי דור (נולד בשנת 1979) הוא קצין צה"ל בדרגת תת-אלוף המשרת כמפקד בסיס פלמחים של חיל האוויר הישראלי.

ביוגרפיה
דור סיים קורס טיס מס' 141 במגמת מסוקים ב-1998. שירת כטייס מסוקי קרב בטייסת 161. ב-2010 מונה לסגן מפקד טייסת מגע הקסם, ב-2013 מונה לראש מדור שעות טיסה ודלק בלהק ראש המטה. ב-2014 מונה למפקד טייסת מגע הקסם. ב-2017 מונה לראש ענף סיוע באש בלהק השתתפות ומסוקים. ב-2018 מונה לראש מחלקת סגל בלהק כוח האדם.

באוגוסט 2021 מונה למפקד בסיס פלמחים. פיקד על הבסיס בעת מתקפת הפתע על ישראל. מפעילי הכטמ"מים וטייסי המסוקים בבסיס פעלו מתחילת המתקפה לבלימת המחבלים התוקפים.

דור נשוי ואב לשלושה. הוא בעל תואר ראשון במשפטים ומנהל עסקים מהמרכז הבינתחומי הרצליה, ובעל תואר שני במדע המדינה מאוניברסיטת חיפה והמכללה לביטחון לאומי.

קישורים חיצוניים

הערות שוליים

תתי-אלופים בחיל האוויר
טייסי חיל האוויר הישראלי
מפקדי בסיס פלמחים
בוגרי המרכז הבינתחומי הרצליה: משפטים
ישראלים שנולדו ב-1979